Diari Oficial de la Generalitat Valenciana


Sumari del DOGV 6058, del 16-07-2009 (2009/7344)

Judici de separació civil, divorci i nul·litat 1445/2008. Notificació de les mesures provisonals a Gheorghe Pietrosanu.
-----------------------------------------------------------------------------------------------------------------------

### Dades del document

Número de DOGV
:   6058

Data del DOGV
:   16-07-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/7344


Data del document
:   03-06-2009

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Judici de separació civil, divorci i nul·litat 1445/2008. Notificació de les mesures provisonals a Gheorghe Pietrosanu. [2009/7344]  
Pilar Irles Martínez, secretària del Jutjat de Primera Instància número 7 de Castelló de la Plana, en el judici referenciat, s'ha dictat la resolució que té la part dispositiva que literalment diu així:  
«Part dispositiva  
En atenció al que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana, acorda adoptar les següents mesures provisionals respecte del matrimoni de Gheorghe Pietrosanu i Basílica Pietrosanu:  
1. Els cònjuges podran viure separats, cessant la presumpció de convivència conjugal.  
2. Queden revocats els consentiments i poders que qualsevol dels cònjuges haguera atorgat a l'altre.  
3. Llevat pacte en contrari, cessa la possibilitat de vincular béns privatius de l'altre cònjuge en l'exercici de la potestat domèstica.  
4. S'atribuïx a la mare la guarda i custòdia de la filla menor, Sinziana Ioana, sent-ne compartida la pàtria potestat per ambdós progenitors.  
5. S'establix el següent règim de visites entre el pare i la filla menor:  
- caps de setmana alterns, des de les 18.00 hores del divendres fins a les 20.00 hores del diumenge.  
- la meitat de les vacances escolars de Nadal, Setmana Santa, Magdalena i estiu, i els correspondrà la primera meitat d'estos períodes en els anys parells i la segona meitat en els imparells.  
- els lliuraments de la filla es duran a cap en el domicili matern.  
6. El pare pagarà, en concepte de pensió d'aliments per a la filla, la suma de 250 euros mensuals, que ingressarà dins dels 5 primers dies de cada mes en el compte bancari que designe l'esposa, i que s'actualitzarà anualment d'acord amb les variacions de l'IPC.  
7. Les despeses extraordinàries necessàries que genere la filla seran pagades per ambdós progenitors a parts iguals.  
8. Ambdós progenitors pagaran per meitat la hipoteca i els impostos que graven la propietat del domicili conjugal, fins a la liquidació de la societat de guanys.  
Estes mesures quedaran sense efecte, en tot cas, quan siguen substituïdes per la de la sentència definitiva, o quan es pose fi al procediment de qualsevol altra manera, llevat la revocació de poders, que és definitiva.  
Notifiqueu esta resolució a les parts, i feu-los saber que contra esta no es pot interposar cap recurs.  
Esta és la meua interlocutòria, que ordene i firme.»  
En atenció al desconeixement de l'actual domicili o residència de la part demandada, per provisió d'esta data el jutge, de conformitat amb el que disposen en els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a dur a efecte la diligència de notificació a Gheorghe Pietrosanu.  
Castelló de la Plana, 3 de juny de 2009.- La secretària judicial: Pilar Irles Martínez.